## Kva betyr dette for deg:

### Kvifor er legitimasjonskrava blitt strengare og kvifor må eg visa legitimasjon sjølv om eg har vore kunde i banken lenge?

Styresmaktene har pålagd alle norske bankar om å oppdatera kundeinformasjonen sin, og ha dokumentert legitimasjon på alle kundar mellom anna for å verna kundar mot ID-tjuveri, svindelforsøk og andre former for økonomisk kriminalitet. Banken må jamleg etter Lov om hvitvasking oppdatera legitimasjonen din.

Her finn du meir informasjon: [www.finanstilsynet.no/forbrukerinformasjon/Hvitvasking/](http://www.finanstilsynet.no/forbrukerinformasjon/Hvitvasking/)

### Kva er gyldig legitimasjon?

Alle med BankID utsteda av oss, og som har oppretta kunde­forholdet etter 1. mars 2007, må etter reglane vera legitimert med pass. For kundar som ikkje har BankID, vil banken òg godta anna gyldig legitimasjon i tråd med kvitvaskings­regelverket.

Dette er gyldige pass: Norsk pass, utanlandsk pass, norsk utlendingspass og reisebevis for flyktningar med RFID.

### Kvar kan eg legitimere meg?

Du må koma innom eit av kontora våre og visa gyldig pass dersom du har bankID, eller anna gyldig legitimasjon for andre tenester. Ta kontakt med banken og avtal korleis dette kan gjerast. Sjå opningstider på kontora våre her: [www.sognbank.no](http://www.sognbank.no)

### Kva skjer dersom eg ikkje oppdaterer legitimasjonen min?

Tilstrekkeleg legitimasjon er avgjerande for eit kundeforhold med banken. I tilfelle der banken ikkje mottek godkjend legitimasjon frå deg innan fristen, må vi dessverre måtte vurdere å suspendere kundeforholdet, inkludert eventuelt BankID/bankkort som er utsteda. Dette for å hindre at identiteten din og avtalane dine kan misbrukast av andre.

### Frist for framvising av pass i banken:

01. november 2019.

### Dersom du har spørsmål eller manglar pass, kva gjer eg?

Dersom du har spørsmål knytt til legitimasjon eller du ikkje har gyldig pass, kom innom eit av kontora våre eller kontakt kundesenteret:

Telefon: 57 64 85 10 eller

E-post: [post@sognbank.no](mailto:post@sognbank.no)

Venleg helsing

Sogn Sparebank